Source: https://www.zusstaratura.sk/rada-skoly/zsu-rotator
Timestamp: 2020-02-18 03:37:45+00:00

Document:
Rada školy | zusstaratura
RADA ŠKOLY PRI ZÁKLADNEJ UMELECKEJ ŠKOLE, SNP 293/17 A, 916 01 STARÁ TURÁ
V ŠK. ROKU 2019/2020
Predsedníčka: Mgr. Jana Vaňová
Podpredsedníčka: Ing. Martina Závodská
Zástupcovia zriaďovateľa:
Bc. Eva Adámková
Mgr. Iveta Gavačová
Ing. Miriam Bunčiaková
Igor Jašák
Mgr. Jana Vaňová
Ing. Martina Závodská
Zástupcovia pedagogických pracovníkov:
Katarína Rzavská
PaedDr. Vladimír Kočický, DiS.art.
Zástupca nepedagogických pracovníkov: Ladislav Pribiš
ŠTATÚT RADY ŠKOLY PRI ZUŠ STARÁ TURÁ
V zmysle zákona č. 596/2003 Z. z. o štátnej správe v školstve a školskej samospráve v znení zmien a doplnkov (ďalej len „zákon č. 596/2003 Z. z.“ ) a vyhlášky č. 291/2004 Z. ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení neskorších predpisov (ďalej len „vyhláška č, 291/2004 Z. z.“), vydáva Rada školy pri Základnej umeleckej škole, SNP 293/31, 916 01 Stará Turá tento štatút Rady školy:
pri ZUŠ Stará Turá, SNP 293/31, 916 01 Stará Turá
1/ Rada školy sa zriaďuje pri Základnej umeleckej škole Stará Turá, SNP 293/31, 91601 Stará Turá (ďalej iba škola).
2/ Sídlo rady školy je zhodné so sídlom školy, pri ktorej je zriadená.
1/ Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických a ostatných zamestnancov školy v oblasti výchovy a vzdelávania.
Plní tiež funkciu verejnej kontroly, posudzovania a vyjadrovania sa k činnosti školy a k práci vedúcich zamestnancov tejto školy.
a) uskutočňuje výberové konanie na vymenovanie riaditeľa podľa § 4 zák. 596/2003 Z.z.,
b) navrhuje na základe výberového konania kandidáta na vymenovanie do funkcie riaditeľa,
Rada školy predkladá návrh na kandidáta na riaditeľa na základe výsledkov výberového konania podľa § 4 okrem kandidáta, ktorý bol odvolaný podľa odseku 7 písm. a) až c) a e) alebo odseku 8 písm. c). Zriaďovateľ do 30 dní odo dňa predloženia návrhu rady školy vymenuje riaditeľa alebo písomne odôvodní svoj nesúhlas s navrhnutým kandidátom rade školy. Zriaďovateľ vyhlási druhé výberové konanie podľa § 4 do 15 dní odo dňa doručenia nesúhlasu rade školy. Zriaďovateľ do 30 dní odo dňa predloženia návrhu rady školy na základe druhého výberového konania vymenuje riaditeľa alebo predloží návrh na vyslovenie nesúhlasu s navrhnutým kandidátom na najbližšie zasadnutie príslušného zastupiteľstva. Na schválenie návrhu na vyslovenie nesúhlasu s navrhnutým kandidátom sa vyžaduje súhlas trojpätinovej väčšiny všetkých poslancov príslušného zastupiteľstva. Ak príslušné zastupiteľstvo neschválilo návrh na vyslovenie nesúhlasu s navrhnutým kandidátom, zriaďovateľ do 15 dní odo dňa prijatia uznesenia príslušného zastupiteľstva vymenuje riaditeľa na základe návrhu rady školy. Ak príslušné zastupiteľstvo schválilo návrh na vyslovenie nesúhlasu s navrhnutým kandidátom, zriaďovateľ do 15 dní odo dňa prijatia uznesenia príslušného zastupiteľstva vyhlási výberové konanie na obsadenie miesta riaditeľa postupom podľa osobitného predpisu.
c) predkladá návrh na odvolanie riaditeľa alebo sa vyjadruje k návrhu na odvolanie riaditeľa; návrh na odvolanie riaditeľa predkladá vždy s odôvodnením,
d) vyjadruje sa ku koncepčným zámerom rozvoja školy alebo školského zariadenia, k návrhu na zrušenie školy a školského zariadenia a ku skutočnostiam uvedeným v § 3 ods. 8 písm. b) až d) a § 5 ods. 7 zák. zák. 596/2003 Z.z.
Riaditeľ predkladá rade školy na vyjadrenie:
a) návrhy na počty prijímaných žiakov a návrhy na počty tried,
b) návrh na zavedenie študijných alebo učebných odborov a ich zameranie,
c) návrh školského vzdelávacieho programu a výchovného programu,
d) návrh rozpočtu,
e) návrh na vykonávanie podnikateľskej činnosti školy alebo školského zariadenia,
f) správu o výchovno-vzdelávacej činnosti, jej výsledkoch a podmienkach podľa § 14 ods. 5 písm. d),
g) správu o výsledkoch hospodárenia školy alebo školského zariadenia,
h) koncepčný zámer rozvoja školy alebo školského zariadenia rozpracovaný najmenej na dva roky a každoročne jeho vyhodnotenie,
i) informáciu o pedagogicko-organizačnom a materiálno-technickom zabezpečení výchovno-vzdelávacieho procesu.
e) Rada školy vo výberovom konaní na funkciu riaditeľa školy:
vopred určí spôsob voľby, pravidlá a kritéria výberu,
posúdi predložené podklady jednotlivých uchádzačov a verejným hlasovaním určí poradie navrhovaných kandidátov, pričom na platné uznesenie vo veci vymenovania riaditeľa školy je potrebný nadpolovičný počet hlasov všetkých jej členov,
odovzdá bezodkladne výsledky výberového konania zriaďovateľovi školy, zoznam kandidátov a návrh na kandidáta na vymenovanie za riaditeľa školy, podpísaný predsedom rady školy.
1/ Rada školy má 11 členov.
2/ Členmi rady školy sú:
dvaja zvolení zástupcovia pedagogických zamestnancov školy
jeden zvolený zástupca nepedagogických zamestnancov školy
štyria zvolení zástupcovia rodičov
štyria delegovaní zástupcovia mesta
3/ Členom rady školy nemôže byť riaditeľ školy, jeho zástupca a primátor mesta
4/ Podľa potreby sú na zasadnutia pozývaní riaditeľ školy, zástupca alebo pedagogickí zamestnanci
1/ Voľby členov rady školy z pedagogických zamestnancov, nepedagogických zamestnancov, rodičov žiakov školy zabezpečí na výzvu predsedu rady školy riaditeľ školy, najneskôr 10 dní pred termínom skončenia funkčného obdobia rady školy. Zároveň deleguje svojich zástupcov do rady školy zriaďovateľ.
2/ Voľby do rady školy sa môžu uskutočniť, ak je prítomná nadpolovičná väčšina oprávnených voličov. Ak sa nezišla nadpolovičná väčšina oprávnených voličov, riaditeľ vyhlási opakovanú voľbu, pričom sa pri opakovaných voľbách podmienka účasti nadpolovičnej väčšiny nevyžaduje. Pri voľbe zástupcu rodičov môžu rodičia uplatniť len jeden hlas bez rozdielu počtu ich detí v škole.
3/ Voľby sa uskutočnia tajným hlasovaním. Do rady školy sú zvolení vo voľbách za členov rady školy tí zástupcovia pedagogických zamestnancov, nepedagogických zamestnancov a rodičov, ktorí vo voľbách získali najvyšší počet hlasov prítomných voličov. Pri rovnosti hlasov sa o členstve v rade školy rozhodne losovaním.
4/ Členovia rady školy sú volení na štvorročné funkčné obdobie. Členom rady školy môže byť iba fyzická osoba, ktorá je spôsobilá na právne úkony a je bezúhonná.
5/ Členstvo v rade školy zaniká:
a) uplynutím funkčného obdobia rady školy,
c) ak sa člen rady školy stane riaditeľom alebo zástupcom školy,
f) odvolaním delegovaného člena zriaďovateľom,
g) obmedzením alebo pozbavením člena spôsobilosti na právne úkony,
h) smrťou člena alebo jeho vyhlásením za mŕtveho,
i) členstvo v rade školy môže zaniknúť aj odvolaním člena z dôvodu neúčasti na troch po sebe nasledujúcich zasadnutiach, ktoré sa hodnotí ako nezáujem o prácu v rade školy a neplnenie si povinností člena rady podľa štatútu.
1/ Rada školy na svojom prvom zasadnutí volí zo svojich členov predsedu rady školy a podpredsedu rady školy.
2/ Predsedu a podpredsedu rady školy volia členovia rady školy nadpolovičnou väčšinou hlasov všetkých členov rady školy.
3/ Predsedu rady školy rada školy odvolá, ak
Ak o to sám požiada,
Ak si neplní povinnosti, ktoré mu vyplývajú zo štatútu.
4/ Rada školy je uznášaniaschopná, ak je na jej zasadnutí prítomná nadpolovičná väčšina všetkých jej členov.
5/ Na platné uznesenie je potrebný nadpolovičný počet hlasov prítomných členov, s výnimkou vymenovania a odvolania alebo potvrdenia riaditeľa školy vo funkcii, kedy je potrebný nadpolovičný počet hlasov všetkých členov rady školy.
6/ Rada školy sa schádza podľa potreby, najmenej raz za tri mesiace.
7/ Nová rada školy musí byť zvolená najneskôr do desiatich dní pred skončením funkčného obdobia rady školy.
8/ Zasadnutie rady školy je verejné, ak sa dvojtretinovou väčšinou hlasov všetkých členov nerozhodne inak.
9/ Zmeny v štatúte rady školy je možné vykonať formou dodatku na zasadnutí rady školy, na odsúhlasenie ktorého je potrebný 2/3 počet hlasov všetkých členov rady školy.
1/ Člen rady školy má právo:
b) navrhovať kandidátov na funkciu predsedu rady školy,
c) byť informovaný o všetkých skutočnostiach, ktoré sú predmetom rokovania rady školy a slobodne sa k ním vyjadrovať,
2/ Člen rady školy je povinný sa zúčastňovať jej zasadnutí. Neospravedlná neúčasť na troch po sebe nasledujúcich zasadnutiach sa hodnotí ako neplnenie si povinností člena rady školy podľa tohto štatútu.
3/ Člen rady školy je povinný zabezpečiť ochranu osobných údajov chránených všeobecne záväznými právnymi predpismi.
Práva a povinnosti predsedu rady školy
1/ Na čele rady školy stojí predseda rady školy, ktorý zastupuje radu školy navonok, riadi činnosť rady školy a koná v jej mene. Podisuje zápisnicu z rokovania rady školy.
2/ Predseda rady školy predloží na najbližšom zasadnutí po ustanovení rady školy na schválenie návrh štatútu rady školy.
3/ Predseda rady školy je povinný v lehote do troch dní od skončenia ustanovujúceho zasadnutia rady školy zaslať záznam o ňom zriaďovateľovi.
4/ Predseda rady školy zvolá radu školy najneskôr do 15 dní, ak o to požiada tretina členov rady školy alebo riaditeľ školy alebo zriaďovateľ školy. Ak tak neurobí, radu školy zvolá a predsedá jej podpredseda.
5/ Predseda rady školy zasiela členom rady školy a riaditeľovi školy, prípadne iným pozvaným osobám pozvánky s programom rokovania rady školy a podkladmi na rokovanie najneskôr 7 dní pred rokovaním rady školy spravidla emailom.
6/ Predseda rady školy je povinný zabezpečiť v súčinnosti s riaditeľom školy archiváciu všetkých dokumentov týkajúcich sa činnosti rady školy.
7/ Uznesenie rady školy alebo štatút, môže obmedziť právo predsedu rady školy konať v jej mene.
Vzťah rady školy k orgánom miestnej štátnej správy
1/ Predseda rady školy informuje riaditeľa školy o pláne zasadnutí na príslušný kalendárny rok.
2/ Riaditeľ školy v súlade s plánom zasadaní predkladá rade školy príslušné materiály a to spravidla v písomnej forme a v požadovanom množstve. Na žiadosť rady školy je riaditeľ školy povinný podať informáciu alebo vysvetlenie osobne na zasadnutí rady školy.
3/ Návrh na vymenovanie riaditeľa podáva rada školy na základe výberového konania najneskôr do dvoch mesiacov od jeho vyhlásenia zriaďovateľovi školy.
Doplňovanie členov rady školy
Ak v priebehu funkčného obdobia nastane situácia, že je potrebné doplniť člena do rady školy, bude nasledovné:
rodičia: doplní sa o rodiča, ktorý nasleduje podľa počtu hlasov získaných vo voľbách,
zamestnanci školy: uskutočnia sa nové voľby,
delegovaný zástupca: požiada zriaďovateľa o delegovanie nového člena
1/ Rada školy nemá vlastný majetok.
2/ Rada školy zabezpečuje svoju činnosť v súlade s § 10 vyhlášky č. 291/2004 Z.z. v znení neskorších predpisov, spôsobom , že sa riaditeľ školy zaviaže z prostriedkov rozpočtu školy poskytovať priestory, kancelárske potreby, internet, telefón a iné potreby pre činnosť rady školy.
Tento štatút bol prerokovaný a schválený na zasadnutí rady školy pri ZUŠ Stará Turá, SNP 293/31, 916 01 Stará Turá a od tohto dňa nadobúda účinnosť.
Dátum schválenia: 15.10.2015
podpis predsedu rady školy

References: § 4
 § 4
 § 4
 § 3
 § 5
 § 14
 § 10